Heterothops

Heterothops er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 50 arter, tre av dem er funnet i Norge.

Utseende  
Ganske små (3-5 millimeter), slanke, brunlige kortvinger. De kan minne om små og spinkle utgaver av den store slekten Quedius, som der er beslektet med. Antennene er middels lange, perlekjede-aktige. Hodet er ovalt, noe lengre enn bredt, med store, men nokså flate fasettøyne. Pronotum er omtrent så bredt som langt, rundet, bredest nær bakkanten. Dekkvingene er forholdsvis korte, knapt lengre enn pronotum. Bakkroppen er slank, beina nokså korte.

Levevis 
Disse artene lever på bakken, på fuktige steder, blant annet mellom vissent løv. Noen synes å være knyttet til gangene og reirene til små pattedyr.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Quediina Kraatz, 1858
 Slekten Heterothops Stephens, 1829
 Arter som er funnet i Norge:
 Heterothops binotatus (Gravenhorst, 1802)
 Heterothops praevius Erichson, 1839
 Heterothops quadripunctulus (Gravenhorst, 1806)
 Arter som er funnet i Norden, men ikke i Norge:
 Heterothops stiglundbergi Israelson, 1979
 Heterothops niger Kraatz, 1868
 Heterothops dissimilis (Gravenhorst, 1802)
 Heterothops minutus Wollaston, 1860

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 – utbredelsesdatabase over europeiske dyr

Eksterne lenker 
 
 Bilder av nordamerikanske arter: 
 Bilder av europeiske arter: 

Storkortvinger
Biller formelt beskrevet i 1829
Dyr formelt beskrevet av James Francis Stephens